**Dor de casă**

*Adrian Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Casă veche, sfântă mamă,

Vis de dor în ger de iarnă,

O pictură pusă-n ramă

Peste-a timpului icoană.

Mamă scumpă, suflet dulce,

Pântec sfânt ce mi-ai dat viață,

Înger ce în zbor aduce

Strălucire, eleganță.

Dulce tată, zeu din ceruri,

Înzestrat cu har de vorbe,

Cântăreț în multe feluri

Din substantive și verbe.

Casă veche, sfântă mamă,

Dulce-a timpului năframă...